Diari Oficial de la Generalitat Valenciana


Sumari del DOGV 10065, del 31-12-2024 (2024/14178)

EXTRACTE de la Resolució de 18 de desembre de 2024, de la Direcció General de Producció Agrícola i Ramadera, per la qual s’efectua la convocatòria anticipada, per a l’exercici 2025, de les ajudes a les explotacions agrícoles de cirera en zones afectades per factors climàtics, ambientals i d’incendis a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10628

Data del DOGV
:   31-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/14404

CVE
:   BKOB-Q-7853-80640

Data del document
:   19-12-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Extracte

Anàlisi jurídica

 Descriptors 

:   * ajuda pública
    * fruit d'os
    * ajuda a l'agricultura

BDNS (identif.): 805096.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/805096>)

*Primer. Persones beneficiàries*

1. Empreses, independentment de la seua forma jurídica, dedicades a la producció agrícola primària de cireres que, en la campanya 2023, tinguen la seua explotació inscrita en el Registre d’explotacions agrícoles (REA) de la Comunitat Valenciana, i, en el moment de presentar la sol·licitud, es troben en l’àmbit aplicable del Reglament (UE) núm. 1408/2013, de la Comissió, de 18 de desembre de 2013, sobre l’aplicació dels articles 107 i 108 del Tractat de Funcionament de la Unió Europea a les ajudes *de minimis*  en el sector agrícola, modificat mitjançant el Reglament (UE) 2019/316, de la Comissió, de 21 de febrer de 2019.

2. Agrupacions de persones físiques o jurídiques, públiques o privades, les iniciatives de gestió en comú, les comunitats de béns, les explotacions de titularitat compartida o qualsevol altre tipus d’unitat econòmica o patrimoni separat que, fins i tot mancant de personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.

3. Estes ajudes es concediran a les empreses dedicades a la producció agrícola primària de cireres, amb excepció de:

– Les ajudes a activitats relacionades amb l’exportació a tercers països o a estats membres, en concret, les ajudes vinculades directament a les quantitats exportades, l’establiment i l’explotació d’una xarxa de distribució o altres gastos corrents relacionats amb l’activitat exportadora.

– Les ajudes condicionades a la utilització de productes nacionals en lloc d’importats.

*Segon. Objecte*

L’objecte de la concessió de la subvenció d’esta convocatòria és compensar les pèrdues econòmiques de les explotacions agrícoles de cirera afectades per factors climàtics esdevinguts durant la campanya 2023 a la Comunitat Valenciana.

*Tercer. Bases reguladores*

Orde 5/2024, d'1 d'agost, de la Conselleria d'Agricultura, Aigua, Ramaderia i Pesca, per la qual s'aproven les bases reguladores per a la concessió d'ajudes a les explotacions agrícoles de cirera en zones afectades per factors climàtics, ambientals i d'incendis en la Comunitat Valenciana (DOGV 9912, 09.08.2024).

*Quart. Línia de subvenció i import global màxim*

Secció: G0112 Agricultura, Aigua, Ramaderia i Pesca

Servei: G011202 SA d’Agricultura, Aigua, Ramaderia i Pesca

Centre gestor: E88408106 DG de Producció Agrícola i Ramadera

Subprograma: 714B00 Ordenació i millora de la producció agrària

Capítol: 4

Línia: S1532 Suport a les explotacions de cirera

Import global màxim: 1.050.000 euros

*Quint. Termini de presentació de sol·licituds*

El termini de presentació de sol·licituds serà des del dia 2 de gener de 2025 fins al dia 31 de gener de 2025, tots dos inclusivament.

  

València, 19 de desembre de 2024

Maria Àngels Ramón-Llin Martínez

Directora general de Producció Agrícola i Ramadera